Vyf verdagtes is in hegtenis geneem in verband met 'n voorval verlede maand toe twee renosters vir hul horings doodgemaak is op 'n plaas in Hartbeesfontein, Noordwes.
Kol. Sabata Mokgwabone, woordvoerder van die polisie, het gesê die vyf verdagtes, tussen 21 en 42 jaar oud, sal Maandag in die Stilfontein-landdroshof verskyn. Volgens Mokgwabone is die verdagtes Donderdag by 'n huis in Khuma, naby Stilfontein, in hegtenis geneem.
"Die polisie het die verdagtes se motor agtervolg tot by die huis en dit deurgesoek. Die polisie het 'n jaggeweer, knaldemper, pistool en ammunisie in die voertuig gevind." Volgens Mokgwabone is 'n sesde verdagte reeds op 3 Mei in hegtenis geneem en hy het Donderdag in die hof verskyn. Sy saak is tot 12 Mei uitgestel.
Noordwes Renosterstropery Stilfontein
Nuwe segsman vir Zuma
Dit is lekker om te lees dat hulle gevang is maar dit sal lekkerder wees om daarvan te lees as hulle gevang word voordat hulle die diere slag.